
Ministru kabineta rīkojums Nr. 179
Rīgā 2026. gada 27. martā (prot. Nr. 16 41. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" 
· 1. Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 69. pantu, atbalstīt apropriācijas pārdali 6 880 446 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem", lai nodrošinātu finansējumu Ukrainas atbalsta pasākumiem un globālās drošības veicināšanai (atbalstu Ukrainas rekonstrukcijai un iemaksas Ukrainas atbalstam), tai skaitā:
· 1.1. 5 000 446 euro uz Finanšu ministrijas budžeta apakšprogrammu 38.01.00 "Eiropas Savienības pirmsstrukturālo, strukturālo un citu finanšu instrumentu koordinācija", no tiem:
· 1.1.1. 3 660 446 euro infrastruktūras objektu atjaunošanai un nodrošināšanai grantu konkursa ietvaros;
· 1.1.2. 1 040 000  euro modulārā tipa civilās aizsardzības struktūru (patvertņu) iepirkumu nodrošināšanai Černihivas un Sumu apgabalu vajadzībām;
· 1.1.3. 150 000 euro konsultācijām un būvdarbu izpildes novērtējumam rekonstrukcijas objektos;
· 1.1.4. 150 000 euro apmācību programmu garīgās veselības jomā nodrošināšanai Ukrainas medicīnas sektora atbalstam;
· 1.2. 1 200 000 euro  uz Ekonomikas ministrijas budžeta programmu 35.00.00 "Valsts atbalsta programmas" ģeneratoru un citu elektroapgādes nodrošināšanai nepieciešamo preču iegādei Ukrainas Čerņihivas apgabalam;
· 1.3. 680 000 euro uz Aizsardzības ministrijas budžeta apakšprogrammu 22.12.00 "Nacionālo bruņoto spēku uzturēšana" bezpilota sistēmu iegādei Ukrainas bruņoto spēku spēju stiprināšanai.
· 2. Finanšu ministrijai, Ekonomikas ministrijai un Aizsardzības ministrijai normatīvajos aktos noteiktajā kārtībā sagatavot un iesniegt pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

